**Obavijest o privatnosti i zaštiti podataka za YE outbound učenike**

Naše temeljno načelo je poštivanje privatnosti i zaštite osobnih podataka kao ljudskih prava.

Mi u Rotary International Distriktu 1913 imamo dužnost brinuti za osobe čije smo podatke prikupili i pohranili. Osobni podaci su odgovornost, i moraju se prikupljati i obrađivati samo kada je apsolutno neophodno.

Sukladno **Kodeksu ponašanja o zaštiti osobnih podataka Rotary International Distrikta 1913 i Klubova unutar Distrikta**, obvezujemo se pridržavati i provoditi mjere zaštite privatnosti sudionika Rotary Youth Exchange Programa i svih pojedinaca čiji se osobni podaci prikupljaju i obrađuju te pohranjuju, bez obzira na na njihovu nacionalnost ili boravište.

**Rotary International Distrikt 1913, Praška 2, Zagreb** **(Distrikt)** i **Rotary Club \_\_\_\_\_\_\_\_\_\_\_\_\_\_\_\_\_\_\_\_ (Klub)**, kao zajednički voditelji obrade prikupljaju osobne podatke sudionika Rotary Youth Exchange Programa, uključujući i njihove nositelje roditeljske odgovornosti, putem pripremljenih obrazaca Rotary Internationala i Distrikta, sukladno valjanom legitimnom interesu u skladu s pravilima i procedurama utvrđenima od strane Rotary Internationala i opisanom unutar Kodeksa ponašanja, u najboljem interesu učenika radi sudjelovanja u programu međunarodne razmjene mladih, u koji ulaze dobrovoljno.

U okviru prikupljenih osobnih podataka nalaze se zdravstveni i ostali osjetljivi osobni podaci o sudionicima razmjene, nužni radi osiguranja primjerenih uvjeta boravka sudionika međunarodne razmjene u drugoj zemlji, osiguranja primjerene zaštite zdravlja sudionika, odabira privremene udomiteljske obitelji u drugoj zemlji s obzirom na njihove vjerske, prehrambene ili ostale specifičnosti, uz puno uvažavanje želja i potreba samih sudionika prilikom boravka u drugoj zemlji, kulturi i obitelji, te se postupanje s istima vrši uz odgovarajuće zaštitne mjere i temeljem privole.

Osobni podaci sudionika Rotary Youth Exchange Programa obrađuju se i pohranjuju unutar Distrikta te involviranog Rotary kluba, uz osigurane stroge mjere pristupa. Prikupljeni i obrađivani podaci i dokumentacija trajno se uništavaju na siguran način unutar Distrikta i involviranog Kluba odmah po završetku razmjene a najkasnije u roku od 30 dana, uz zadržavanje kontaktnih podataka u svrhe pozivanja sudionika na sudjelovanje u događanjima i aktivnostima Distrikta ili Klubova, te zadržavanje povezanosti s Rotary zajednicom, sukladno Kodeksu ponašanja Rotary International Distrikta 1913.

Svaki sudionik Rotary Youth Exchange Programima kao i njihovi nositelji roditeljske odgovornosti, dostavom pisanog zahtjeva na službenu adresu Distrikta ili involviranog Kluba imaju pravo zatražiti:

• PRISTUP svim osobnim podacima koje je Distrikt prikupio,

• ISPRAVLJANJE osobnih podataka koje Distrikt ima,

• BRISANJE osobnih podataka koje je Distrikt prikupio,

• OGRANIČAVANJE obrade osobnih podataka od strane Distrikta,

• PRIGOVOR na obradu osobnih podataka od strane Distrikta, ili

• ZAHTJEV za osobnim podacima u svrhu prijenosa trećoj strani.

Distrikt, odnosno, Klub će na zahtjev odgovoriti u roku od najviše mjesec dana od primitka zahtjeva.

Za sva pitanja u vezi vaše privatnosti i zaštite podataka slobodno se javite Službeniku za zaštitu podataka Distrikta putem e-maila na igor.barlek@pragmatekh.hr ili telefonom na 091 469 1122.

**Rotary International Distrikt 1913**

**Rotary Club \_\_\_\_\_\_\_\_\_\_\_\_\_\_\_\_\_\_**

**Privola za prikupljanje osjetljivih podataka i prijenos u treće zemlje**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, iz\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(ime i prezime roditelja/zakonskog skrbnika) (adresa prebivališta/boravišta)*

svojim potpisom dajem privolu Rotary International Distriktu 1913 i Rotary Clubu \_\_\_\_\_\_\_\_\_\_\_\_\_\_\_\_ da mogu putem obrazaca Rotary Internationala i Rotary International Distrikta 1913 prikupljati osobne podatke mog djeteta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rođenog dana \_\_\_\_\_\_\_\_\_\_\_\_\_\_\_,

*(ime i prezime učenika) (datum rođenja)*

uključujući i posebne kategorije osobnih podataka (zdravstveni podaci, rasno ili etničko podrijetlo, vjerska uvjerenja), u svrhu sudjelovanja u Rotary International programu međunarodne razmjene i davanja na uvid Rotary Distriktu i Rotary klubu te članovima obitelji u drugoj zemlji u kojoj će dijete biti na razmjeni.

Upoznat sam da u svrhe prijave za sudjelovanjem u Rotary International programu međunarodne razmjene u drugoj zemlji, u slučaju prijenosa osobnih podataka izvan EU/EGP, Distrikt vrši provjeru da li, prema Europskoj komisiji, ta treća zemlja, osigurava primjerenu razinu zaštite osobnih podataka ili na drugi način osigurava ispunjenje odgovarajućih zaštitnih mjera prijenosa osobnih podataka sudionika razmjene.

Upoznat sam da se, u slučaju prijenosa osobnih podataka u zemlju koja ne zadovoljava uvjete Europske komisije o primjerenosti mjera zaštite osobnih podataka, osobni podaci sudionika programa razmjene, s obzirom na potencijalne rizike, mogu prenijeti u takve zemlje temeljem izričite privole.

|  |  |  |  |
| --- | --- | --- | --- |
| 1. | Suglasan sam da se prethodno navedene posebne kategorije osobnih podataka mogu prikupljati putem obrasca Rotary Internationala i Rotary International Distrikta 1913 u svrhu sudjelovanja u Rotary International programu međunarodne razmjene | DA | NE |
| 2. | Suglasan sam da se svi prethodno navedeni osobni podaci, uključujući i posebne kategorije osobnih podataka mogu prenijeti u zemlju u kojoj ne postoje odgovarajuće mjere zaštite osobnih podataka sudionika razmjene | DA | NE |

Poznato mi je da imam pravo ostvariti uvid u prikupljene osobne podatke, te ukoliko je moguće, na ispravak netočnih podataka i prijenos istih, kao i da imam pravo u bilo kojem trenutku povući svoju privolu za određenu svrhu obrade podnošenjem pisanog zahtjeva na Rotary Club \_\_\_\_\_\_\_\_\_\_\_\_\_\_\_\_.

U \_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_ 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vlastoručni potpis roditelja/zakonskog skrbnika)*